ศบค.ยังไม่มีการหารือการยกเลิก พ.ร.ก.ฉุกเฉิน บรรยากาศที่ดีที่สุดสำหรับประเทศไทยคือ ความสงบ มีสันติ
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ กล่าวว่า ที่ประชุม ศบค.วันนี้ ไม่มีการพูดคุยเรื่องการยกเลิก พ.ร.ก.ฉุกเฉิน ส่วนในหลักการเมื่อมีการประชุมผู้นำเขตเศรษฐกิจเอเปคที่ประเทศไทยเป็นเจ้าภาพและมีการใช้ พ.ร.ก.ฉุกเฉิน จะส่งผลกระทบต่อภาพลักษณ์และบรรยากาศการประชุมหรือไม่นั้น ขอยืนยันว่าบรรยากาศที่ดีที่สุดสำหรับประเทศไทยคือ ความสงบ มีสันติ อย่าให้มีความวุ่นวายไม่ว่าจะรูปแบบใดก็ตาม ซึ่งจะถือเป็นแนวทางที่ดีที่สุดสำหรับประเทศไทย ขอให้ทุกคนร่วมมือกันและที่ผ่านมามีการจัดประชุมหลายเวลาแล้ว ก็เป็นไปได้ด้วยดี